OpenLLM-France/wikimedia huggingface dataset:
# Aeroport Internacional de Ventspils

L'Aeroport Internacional de Ventspils (en letó: Ventspils Starptautiskā Lidosta) (codi IATA: VNT, codi ICAO: EVVA) és un aeroport públic situat en la localitat de Ventspils, a Letònia. És un dels tres aeroports principals del país, juntament amb l'Aeroport Internacional de Riga i l'Aeroport Internacional de Liepāja, i dels tres, és el més nou, començant a funcionar l'any 1975.

## Línies aèries i destins

* Aeroflot: Ventspils - Leningrad (1975-1983)
* Aeroflot: Ventspils - Riga (1975-1983)
* AirBaltic: Ventspils - Riga (2008)
* Actualment (2015), es fan vols regulars.

## Vegeu també

* Llista d'aeroports de Letònia
* Aeroport Internacional de Riga
* Aeroport Internacional de Liepāja

## Enllaços externs

* Página oficial del Aeropuerto Internacional de Ventspils
* Informació de l'aeroport del World Aero Data
# Davidbrownita-(NH₄)

La davidbrownita-(NH₄) és un mineral de la classe dels minerals orgànics. Rep el nom en honor de David Brown (nascut l'11 d'abril de 1932, Edgeware, Middlesex, Regne Unit), cristal·lògraf britànic-canadenc i professor de la Universitat McMaster, a Hamilton, Ontario (Canadà). El Dr. Brown és ben conegut per desenvolupar la teoria de la valència de valors que utilitzen els cristal·lògrafs mineralògics de tot el món.

## Característiques

La davidbrownita-(NH₄) és un oxalat de fórmula química (NH₄)₅(V$^{4+}$O)₂(C₂O₄)[PO$_{2.75}$(OH)$_{1.25}$]₄·3H₂O. Va ser aprovada com a espècie vàlida per l'Associació Mineralògica Internacional l'any 2019, sent publicada per primera vegada el mateix any, sent el primer mineral orgànic de vanadi aprovat. Cristal·litza en el sistema monoclínic. La seva duresa a l'escala de Mohs és 2.
Les mostres que van servir per a determinar l'espècie, el que es coneix com a material tipus, es troben conservades al Museu d'Història Natural del Comtat de Los Angeles, a Los Angeles (Califòrnia) amb el número de catàleg: 66951, 66955 i 66959.

## Formació i jaciments

Va ser descoberta a la mina Rowley, situada a la localitat de Theba, dins el districte miner de Painted Rock (comtat de Maricopa, Arizona, Estats Units), on es troba en forma d'agulles o fulles estretes de fins a uns 0,2 mm de longitud. Aquesta mina estatunidenca és l'únic indret de tot el planeta on ha estat descrita aquesta espècie mineral.

## Referències

* ↑ «Davidbrownite-(NH4)» (en anglès). Mindat. [Consulta: 19 juliol 2021].
# Ernest Page

Ernest Page (Saint-Vincent 3 de maig de 1888 - Aosta, 24 de febrer de 1969) fou un advocat i polític valldostà. Defensor de la llengua francesa a la Vall d'Aosta, fou un dels fundadors de la Lliga Valldostana, però quan Anselme Réan va decidir donar suport al feixisme va col·laborar en la fundació de la Jeune Vallée d'Aoste el 1925 amb Émile Chanoux i Joseph Trèves. Després passà a la clandestinitat, i el 19 de desembre de 1943 fou un dels signants de la Declaració de Chivasso. L'assassinat de Chanoux el va radicalitzar vers el separatisme, i el 1945 fou un dels fundadors d'Unió Valldostana.
Formà part del primer Consell de la Vall com a assessor d'instrucció pública (1946-1948). Després de les eleccions regionals de la Vall d'Aosta de 1949 deixà el seu càrrec i fou escollit senador per la Vall d'Aosta a les eleccions legislatives italianes de 1948, ocupant el càrrec fins al 1952.
# Lentini

Lentini (sicilià Lintini, en català medieval Lentí) és un municipi italià, situat a la regió de Sicília i a la província de Siracusa. L'any 2008 tenia 24.093 habitants. Limita amb els municipis de Belpasso (CT), Carlentini, Catània (CT), Francofonte, Militello in Val di Catania (CT), Palagonia (CT), Ramacca (CT) i Scordia (CT).

## Administració

Llista d'alcaldes :
| Període | Identitat | Partit |
| 2006- | Alfio Mangiameli | PD |

## Fills Il·lustres

* Filadelfo Insolera (1880-1955), matemàtic.

## Vegeu també

* Leontins
* Gòrgies de Leontins
# Live (àlbum de Running Wild)

Live és un àlbum en directe del grup de heavy metal alemany Running Wild gravat en la seva gira del 2002.
Disc 1
* "March Of The Final Battle" - 02:16
* "Welcome To Hell" - 04:38
* "Bad To The Bone" - 05:33
* "Lead Or Gold" - 06:04
* "Riding The Storm" - 05:15
* "When Time Runs Out" - 06:07
* "The Brotherhood" - 07:21
* "Soulless" - 05:43
* "Blazon Stone" - 05:21
Disc 2
* "Crossfire" - 04:58
* "Metalmachine Solo" - 03:02
* "Kiss Of Death" - 04:15
* "Uaschitschun" - 05:32
* "Unation" - 06:20
* "Victory" - 06:25
* "Prisoners Of Our Time" - 05:10
* "Purgatory" - 06:23
* "Soulstrippers" - 05:19
* "Under Jolly Roger" - 04:41

## Membres

* "Rock 'n'" Rolf Kasparek - veu, guitarra
* Bernd Aufermann - guitarra
* Peter Pichl - baix
* Matthias Liebetruth - bateria
Viccionari
# Livarot (formatge)

El livarot és un formatge francès fabricat a la regió de Normandia, originari de la comuna de Livarot, es beneficia d'una Apel·lació d'Origen Controlada des de 1975.
És un formatge a base de llet de vaca, es presenta en forma rodona amb una pasta cremosa amb crosta rentada de color ataronjada, circumdant per entre tres i cinc bandes de tiges de boga (typha latifolia) assecades i tallades (s'usen igualment bandes de paper). Aquestes bandes en el seu origen servien per mantenir la forma del formatge en el procés de maduració, ja que tenia una taxa de matèria grassa menys elevada. El color ataronjat de la crosta es deu al brevibacterium linens, ferment del vermell, com la bixa, un colorant natural.
El seu pes mitjà és de 450 grams, però existeix igualment en formats diferents: 3/4 de livarot (135 grams), el mitjà livarot, anomenat Petit-Lisieux (120 grams) el quart de livarot (60 grams).
La producció de 1998 fou de 1.101 (-12,2% respecte al 1996).
El seu període de degustació òptim s'estén de maig a setembre després d'una maduració de 6 a 8 setmanes, però és igualment bo de març a desembre.
El livarot és anomenat també el coronel pel fet de portar cinc bandes com la graduació d'un coronel de l'exèrcit.
# Liubostan

Liubostan (en rus: Любостань) és un poble de l'óblast de Kursk, a Rússia, segons el cens del 2010 tenia 601 habitants.

## Referències

* ↑ «Климат Курской области». trasa.ru. [Consulta: 30 maig 2021].
* ↑ «о.п. 25 км». railwayz.info. [Consulta: 30 maig 2021].
* ↑ «Постановление Администрации Курской области от 28.07.2006 N 76 (ред. от 16.09.2020) "Об утверждении Перечня автомобильных дорог общего пользования регионального и межмуниципального значения Курской области" (дата сохранения: 23.01.2021)». openstreetmap.org. [Consulta: 30 maig 2021].
# Lidjin Khuduk

Lidjin Khuduk (en rus: Лиджин Худук) és un poble (un possiólok) de Calmúquia, a Rússia, segons el cens del 2010 tenia 15 habitants. Pertany al districte municipal d'Oktiabrski.

## Referències

* ↑ «История Калмыкии». Arxivat de l'original el 2015-10-09. [Consulta: 26 febrer 2012].
* ↑ «Официальный сайт Администрации Октябрьского районного муниципального образования Республики Калмыкия». Arxivat de l'original el 2014-10-08. [Consulta: 15 agost 2022].
* ↑ «Архивированная копия». Arxivat de l'original el 2015-07-15. [Consulta: 2 abril 2013].
# Leptodactylus stenodema

Leptodactylus stenodema és una espècie de granota que viu al Brasil, Colòmbia, l'Equador, Guaiana Francesa, Guyana, el Perú, Surinam i, possiblement també, Bolívia. Va ser descrit per Marcos Jiménez de la Espada el 1875.
Viu al sòl forestal del bosc tropical, inclòs el bosc secundari les clarianes. Ponen els ous a nius d'escuma i els capgrossos creixen a l'aigua lentica. Els adults viuen a forats al terra.-
Segons la Llista Vermella de la UICN és classificat com a risc mínim, per tenir una àmplia distribució, la tolerància a un grau de modificació de l'hàbitat.

## Referències

* 1 2 3 Coloma, Luis A.; Ron, Santiago; Azevedo-Ramos, Claudia; Heyer, Ronald; Gascon, Claude «San Jose White-lipped Frog Leptodactylus stenodema» (en anglès). Llista Vermella de la UICN, 2010. DOI: 10.2305/iucn.uk.2010-2.rlts.t57168a11594741.en.
* ↑ López-Ocón, Leoncio. Marcos Jiménez de la Espada (1831-1898): tras la senda de un explorador (en castellà). Editorial CSIC - CSIC Press, 2000, p. 90. ISBN 978-84-00-07889-8.
# Leptojulis lambdastigma

Leptojulis lambdastigma és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 13,7 cm de longitud total.

## Distribució geogràfica

Es troba a Taiwan i a les Filipines.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J.E., 1996. Second revision of the labrid fish genus Leptojulis, with descriptions of two new species. Indo-Pacific Fishes (24):20 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Les Masies del Torrent

Les Masies del Torrent és una entitat de població del municipi d'Albinyana al Baix Penedès. Consisteix en un grup de cases situat a entre el Poble de les Peces, l'Masia de l'Albornar i el lloc de Tomoví. Situat en un terreny planer a 110 metres d'alçada a la riba esquerra de la riera de la Bisbal. Actualment té 12 habitants.

## Referències

* ↑ Jesús Giralt. Atles comarcal i municipal de Catalunya. Volum 5. Barcelona: Enciclopèdia Catalana, 2006. ISBN 978-84-412-1429-3.
* ↑ «Albinyana». IDESCAT. [Consulta: 15 setembre 2019].
# Lligament groc

Els lligaments grocs (en llatí ligamenta flava, en singular: ligamentum flavum) són una sèrie de lligaments que connecten les parts ventrals de les làmines de cada parell de vèrtebres adjacents. Ajuden a preservar la postura erecta, evitant la hiperflexió i assegurant que la columna vertebral s'estiri després de la flexió. La hipertròfia pot causar estenosi vertebral.
Apareixen de color groguenc a causa del seu alt contingut en fibra elàstica.

## Referències

* ↑ Sinnatamby, Chummy. Last's Anatomy. 12th, 2011, p. 424. ISBN 978-0-7295-3752-0.
# Lligament iliotibial

El lligament iliotibial (LIT) o banda iliotibial (també coneguda com a lligament de Maissiat o cinta de Maissiat) és un reforç fibrós longitudinal de la fàscia lata. L'acció del LIT i els seus músculs associats és l'extensió, abducció, i la rotació lateral del maluc. A més a més, el LIT contribueix a l'estabilització lateral del genoll. Durant l'extensió del genoll el LIT es mou anteriorment i durant la flexió es mou posteriorment. S'origina en la porció anterolateral del tubercle ilíac del llavi extern de la cresta iliaca i s'insereix en el còndil lateral de la tíbia en el tubercle de Gerdy. La figura només mostra la part proximal del lligament iliotibial.
La part del LIT que es troba sota del tensor de la fàscia lata es perllonga cap amunt per unir-se a la part lateral de la càpsula de l'articulació del maluc.
Els músculs gluti major i el de la fàscia lata s'insereixen en la part més proximal del LIT.

## Referències

* ↑ Carnes, M.; Vizniak, N. Quick Reference Evidence-Based Conditions Manual: 3rd Edition. Canada: Professional Health Systems Inc., 2009, p. 240-241.
# Lligament lateral extern del genoll

El lligament lateral extern del genoll és un dels quatre principals lligaments que sustenten l'articulació del genoll. Els altres són el lligament lateral intern, el lligament creuat anterior i el lligament creuat posterior.

## Descripció

Uneix el fèmur amb el peroné a nivell del genoll. S'origina en el còndil extern del fèmur i s'insereix en la regió externa del cap del peroné. La seva funció és no permetre la mobilitat lateral de l'articulació del genoll i evitar el genu varum excessiu. Mesura de 5 a 6 cm de llarg i uns 5 mm d'ample.
Les lesions principals que l'afecten són l'esquinç i el trencament, que són molt freqüents en la pràctica d'alguns esports, com ara el futbol.
Cal no confondre’l amb el lligament homònim de l'articulació del colze.

## Referències

* ↑ L.Testut - A. Latarjet: Compendi d'anatomia. Editorial Masson S.A., 2004, ISBN 84-458-0552-5. Consultat el 7-1-2011
* ↑ Walter B. Greene: Netter, ortopedia. Editorial Masson S.A., 2007. Consultat el 11-1-2011
* ↑ Diversos autors: Infermeria mèdico-quirúrgica II, Editorial Tebar, ISBN 84-95447-02-9. Consultat el 7-1-2011
# Llista de monuments de l'Erau

Llista de monuments de l'Erau (Llenguadoc-Rosselló) registrats com a monuments històrics, bé catalogats d'interès nacional (classé) o bé inventariats d'interès regional (inscrit).
A data 31 de desembre de 2009, el departament de l'Erau tenia 544 monuments històrics, dels quals 177 són catalogats i 367 inventariats.
La llista es divideix per districtes:
* Llista de monuments del districte de Besiers
* Llista de monuments del districte de Lodeva
* Llista de monuments del districte de Montpeller

## Referències

* ↑ Base Arquitectura Mérimée
* ↑ «Patrimoine et architecture: Chiffres clés 2011» (en francès). Ministère de la Culture et de la Communication. [Consulta: 18 juliol 2011].
# Livet-en-Saosnois

Livet-en-Saosnois és un municipi francès situat al departament del Sarthe i a la regió de País del Loira. L'any 2007 tenia 75 habitants.

## Demografia
### Població

El 2007 la població de fet de Livet-en-Saosnois era de 75 persones. Hi havia 24 famílies de les quals 4 eren unipersonals (4 homes vivint sols), 8 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 39 habitatges, 27 eren l'habitatge principal de la família, 11 eren segones residències i 1 estava desocupat. Tots els 39 habitatges eren cases. Dels 27 habitatges principals, 23 estaven ocupats pels seus propietaris, 3 estaven llogats i ocupats pels llogaters i 1 estava cedit a títol gratuït; 7 tenien tres cambres, 8 en tenien quatre i 12 en tenien cinc o més. 20 habitatges disposaven pel capbaix d'una plaça de pàrquing. A 8 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Livet-en-Saosnois el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 0 | 75 a 79 | 0 |
| 0 | 70 a 74 | 4 |
| 0 | 65 a 69 | 4 |
| 0 | 60 a 64 | 0 |
| 4 | 55 a 59 | 4 |
| 4 | 50 a 54 | 0 |
| 0 | 45 a 49 | 0 |
| 4 | 40 a 44 | 4 |
| 8 | 35 a 39 | 0 |
| 0 | 30 a 34 | 4 |
| 0 | 25 a 29 | 0 |
| 0 | 20 a 24 | 4 |
| 4 | 15 a 19 | 0 |
| 4 | 10 a 14 | 0 |
| 12 | 5 a 9 | 0 |
| 8 | 0 a 4 | 0 |

## Economia

El 2007 la població en edat de treballar era de 51 persones, 39 eren actives i 12 eren inactives. De les 39 persones actives 37 estaven ocupades (24 homes i 13 dones) i 2 estaven aturades (2 dones i 2 dones). De les 12 persones inactives 8 estaven jubilades, 3 estaven estudiant i 1 estava classificada com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de fabricació d'altres productes industrials i 1 d'una empresa classificada com a «altres activitats de serveis».
L'únic servei als particulars que hi havia el 2009 era un saló de bellesa.
L'any 2000 a Livet-en-Saosnois hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Livet-en-Saosnois a l'INSEE.
* Évolution et structure de la population Fitxa amb el detall de dades de Livet-en-Saosnois a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Liúban

Liúban, belarús: Любань, rus: Лю́бань, polonès: Lubań, lituà: Liubanė, o Ljubań, és una ciutat de Belarús, situada a la regió de Minsk. És la seu administrativa del districte de Liúban. El 2009 la seva població era d'11.256 habitants.

## Història

La ciutat es va esmentar per primera vegada el 1566 i va rebre el seu estatus de ciutat (Город, Gorod) el 1968. Els nazis van ocupar la ciutat des de juliol de 1941 fins a juny de 1944. L'agost de 1941, entre 150 i 200 jueus del poble van ser assassinats en una execució massiva perpetrada per part d’alemanys a un fossar de grava a prop del poble de Dubniki. El setembre de 1941 es va crear un gueto envoltat de filferro de pues a la part oest del llogaret de Liúban, prop del carrer Pervomayiskayia. Estava custodiat per alemanys i policies locals. Els jueus s'utilitzaven forçats, per netejar o reparar carreteres. El 8 de novembre de 1941, 50 homes jueus van ser afusellats com a acció de represàlia després d'un atac partidari. El 4 de desembre de 1941 es va liquidar el gueto i es van assassinar els jueus.

## Geografia

Liúban es troba a 139 km al sud de Minsk, no gaire lluny de les fronteres amb les regions de Mogilev i Gomel. Es troba a 58 km de Salihorsk, a 30 de Slutsk i a 26 de Staryya Darohi. Al nord de la ciutat es troba el llac Liúban i a l'oest, a prop dels suburbis de Salihorsk, la zona minera de Kaliy. No està comunicat amb ferrocarrils, però l'estació més propera, a Ureche, es troba a 8 km del centre de Liúban.

## Referències

* ↑ «Belarús» (en belarús). pop-stat.mashke.
* ↑ «Guia online del llocs d'assassinats de jueus a l'antiga URSS» (en rus). yadvashem.
* ↑ «Execució de jueus a Liúban» (en anglès). yahadmap.
# Antifibril·lant

Un antifibril·lant és aquell fàrmac emprat per a evitar la fibril·lació del miocardi, és a dir, la contracció de les fibres musculars cardíaques, realitzada de manera asincrònica i ràpida. Els més importants són la quinidina i la procaïnamida.

## Referències

* ↑ Antifibril·lant. Gran Diccionari de la llengua catalana
# El mestre carnisser

El mestre carnisser (títol original en alemany, Der Club der singenden Metzger) és un telefilm alemany de 2019 dirigit per Uli Edel. Es va estrenar el 3 de juliol de 2019 al Festival de Cinema de Múnic i es va emetre per primera vegada al canal Das Erste el 27 de desembre del mateix any. S'ha doblat al valencià per a À Punt; anteriorment, s'havia subtitulat al català oriental central.
La pel·lícula explica la història de dues famílies que emigren d'Alemanya als Estats Units al mateix temps després de la Primera Guerra Mundial. El guió està basat en la novel·la The Master Butchers Singing Club de Louise Erdrich.

## Referències

* ↑ «Der Club der singenden Metzger». Crew united.
* ↑ «Tipps für Samstag - Filmfest München», 08-07-2019. Arxivat de l'original el 2019-07-08. [Consulta: 5 juny 2023].
* ↑ «Primetime-Check: Freitag, 27. Dezember 2019» (en alemany), 28-12-2019. [Consulta: 5 juny 2023].
* ↑ «El mestre carnisser». À Punt. [Consulta: 5 juny 2023].
* ↑ «El mestre carnisser». Desdelsofà.cat. [Consulta: 5 juny 2023].
# Kóvganski

Kóvganski (en rus: Ковганский) és un poble (un khútor) del krai de Stàvropol, a Rússia, que en el cens del 2010 tenia 188 habitants. Pertany al districte rural de Zelenokumsk.

## Referències

* ↑ Исполнительный комитет Ставропольского краевого Совета депутатов трудящихся ; сост. С. Т. Перепелятников, ред. Б. Чернов. {{{títol}}}. Ставрополь: Ставропольское книжное издательство, 1966, p. 64.
# Berenguer de Bardaixí i Ram

Berenguer de Bardaixí i Ram, noble dels segles xiv i xv, fill segon del poderós Justícia d'Aragó Berenguer de Bardaixí.
En 1441 assistí, sota Alfons IV, a les Corts aragoneses d'Alcanyís-Saragossa. Onze anys més tard va ser membre executiu de les noves Corts d'Aragó. A les Corts de Fraga del 1459, ja amb Joan II, hi actuà com a apoderat.
Va ser senyor d'Oliet, Arcaine i Obón.

## Bibliografia

* «Berenguer de Bardaixí i Ram». Gran Enciclopèdia Catalana. Barcelona: Grup Enciclopèdia Catalana.
# Dactylopisthes

Dactylopisthes és un gènere d'aranyes araneomorfes de la subfamília Erigoninae, dins de la família Linyphiidae.
Fou descrit per primera vegada per Eugène Louis Simon l'any 1884.
Es poden trobar un total de deu espècies a la zona holàrtica.
És sinònim de Scytiella Georgescu, 1976

## Llista d'espècies

Segons The World Spider Catalog 12.0:
* Dactylopisthes digiticeps (Simon, 1881) (Espècie tipus)
* Dactylopisthes diphyus (Heimer, 1987)
* Dactylopisthes locketi (Tanasevitch, 1983)
* Dactylopisthes mirabilis (Tanasevitch, 1985)
* Dactylopisthes mirificus (Georgescu, 1976)
* Dactylopisthes vídeo (Chamberlin & Ivie, 1947)

## Referències

* ↑ Simon, E. Les arachnides de France. Tome cinquième, deuxième et troisième partie, 1884.
* 1 2 «Gen. Dactylopisthes Simon, 1884». . Natural History Museum Bern, 2019. DOI: 10.24436/2.
* ↑ Eskov, K. Y. «On the erigonine spider genera Dactylopisthes Simon, 1884 and Dactylopisthoides gen. nov. (Arachnida, Araneae: Linyphiidae).». Reichenbachia, vol. 28, 1990, pàg. 1.
* ↑ Platnick, 2011: The world spider catalog (American Museum of Natural History).

## Enllaços externs

* a ION (anglès)
* Nomenclator Zoologicus (anglès)
# Agustín León Ara

Augustin Léon Ara (Santa Cruz de Tenerife, Illes Canàries, 1936) és un violinista canari.
Va començar a estudiar música amb els seus pares (Agustín León Villaverde i Maruja Aras, prestigiosos instrumentistes i pedagogs) les primeres bases musicals. Va continuar els seus estudis al Royal College of Music de Londres amb els professors Albert Sammone, Cecil Aronovitz i Alan Loveday. Posteriorment va ser alumne dels Professors André Gertler i Louis Poulet al Reial Conservatori de Música de Brussel·les (que va completar amb el primer premi) i la Reina Elisabeth Chapelle Musicale belga. És molt actiu a l'hora d'interpretar música, gairebé a tots els països d'Europa i Amèrica. És un dels violinistes espanyols més reconeguts del món. Ha gravat diversos àlbums (per exemple, per a Decca, Ariola, EMI, Phonic).
És guanyador de les competicions internacionals de Darmstadt (1957), el Concurs de violí d'Henryk Wieniawski a Poznań (1957) i Queen Elisabeth's a Brussel·les (1959). També s'ha assegut al jurat de l'11è Concurs de Wieniawski (1996).
Va ser professor de violí al Conservatori Superior de Música de Brussel·les, Conservatori Superior de Barcelona i la Jove Orquestra Nacional d'Espanya.
Augustin Léon Ara és membre de l'Acadèmia Reial de les Belles Arts i el Cavaller de l'Ordre de la Reina Isabel la Catòlica, que li fou lliurat pel Rei d'Espanya.

## Referències

* ↑ «León Ara, Agustín». Real Academia Canaria de Bellas Artes de San Miguel Arcangel. Arxivat de l'original el 19 de setembre 2018 [Consulta: 18 setembre 2018]. Arxivat 19 de setembre 2018 a Wayback Machine.